CELEX: 22020D0807
Language: mt
Date: 2019-03-29 00:00:00
Title: Deċiżjoni tal-Kumitat Konġunt taż-ŻEE Nru 53/2019 tad-29 ta’ Marzu 2019 li temenda l-Anness I (Kwistjonijiet veterinarji u fitosanitarji) tal-Ftehim ŻEE [2020/807]

2.7.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 210/14
               
            
         DEĊIŻJONI TAL-KUMITAT KONĠUNT TAŻ-ŻEE Nru 53/2019
         tad-29 ta’ Marzu 2019
         li temenda l-Anness I (Kwistjonijiet veterinarji u fitosanitarji) tal-Ftehim ŻEE [2020/807]
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b’mod partikolari l-Artikolu 98 tiegħu,
         Billi:
         
                     (1)
                  
                  
                     Ir-Regolament ta’ Implimentazzjoni tal-Kummissjoni (UE) 2019/8 tat-3 ta’ Jannar 2019 dwar l-awtorizzazzjoni tal-analogu idrossilat tal-metijonina u tal-melħ tal-kalċju tiegħu bħala addittiv tal-għalf għall-ispeċijiet kollha tal-annimali (1) għandu jiġi inkorporat fil-Ftehim ŻEE.
                  
               
                     (2)
                  
                  
                     Ir-Regolament ta’ Implimentazzjoni tal-Kummissjoni (UE) 2019/9 tat-3 ta’ Jannar 2019 li jikkonċerna l-awtorizzazzjoni tal-betaina anidra bħala addittiv tal-għalf għall-annimali tal-produzzjoni tal-ikel ħlief il-fniek (2) għandu jiġi inkorporat fil-Ftehim ŻEE.
                  
               
                     (3)
                  
                  
                     Ir-Regolament ta’ Implimentazzjoni tal-Kummissjoni (UE) 2019/10 tat-3 ta’ Jannar 2019 li jikkonċerna l-awtorizzazzjoni ta’ preparazzjoni ta’ taħlita naturali ta’ illite-montmorillonite-kaolinite bħala addittiv fl-għalf għall-ispeċijiet kollha tal-annimali (3) għandu jiġi inkorporat fil-Ftehim ŻEE.
                  
               
                     (4)
                  
                  
                     Ir-Regolament ta’ Implimentazzjoni tal-Kummissjoni (UE) 2019/11 tat-3 ta’ Jannar 2019 li jikkonċerna l-awtorizzazzjoni tal-preparazzjoni tal-Enterococcus faecium NCIMB 10415 bħala addittiv tal-għalf għall-ħnieżer nisa, għall-ħnienes mhux miftuma, għall-ħnienes miftuma, għall-ħnieżer tas-simna, u li jemenda r-Regolamenti (KE) Nru 252/2006, (KE) Nru 943/2005 u (KE) Nru 1200/2005 (id-detentur tal-awtorizzazzjoni DSM Nutritional products Ltd., irrappreżentat minn DSM Nutritional Products Sp. z o.o.) (4) għandu jiġi inkorporat fil-Ftehim ŻEE.
                  
               
                     (5)
                  
                  
                     Ir-Regolament ta’ Implimentazzjoni tal-Kummissjoni (UE) 2019/12 tat-3 ta’ Jannar 2019 dwar l-awtorizzazzjoni tal-L-arġinina bħala addittiv tal-għalf għall-ispeċijiet kollha tal-annimali (5) għandu jiġi inkorporat fil-Ftehim ŻEE.
                  
               
                     (6)
                  
                  
                     Din id-Deċiżjoni tikkonċerna l-leġiżlazzjoni dwar l-għalf. Il-leġiżlazzjoni li tirrigwarda l-għalf ma għandiex tapplika għal-Liechtenstein sakemm l-applikazzjoni tal-Ftehim bejn il-Komunità Ewropea u l-Konfederazzjoni Żvizzera dwar il-kummerċ fil-prodotti agrikoli tibqa’ estiża għal-Liechtenstein, kif speċifikat fl-adattamenti settorjali tal-Anness I tal-Ftehim ŻEE. Għaldaqstant, din id-Deċiżjoni ma tapplikax għal-Liechtenstein.
                  
               
                     (7)
                  
                  
                     Għaldaqstant, l-Anness I tal-Ftehim ŻEE jenħtieġ li jiġi emendat skont dan,
                  
               ADOTTA DIN ID-DEĊIŻJONI:
         
            Artikolu 1
            Il-Kapitolu II tal-Anness I tal-Ftehim ŻEE għandu jiġi emendat kif ġej:
            
                        1.
                     
                     
                        L-inċiż segwenti jiżdied fil-punti 1zzl (ir-Regolament tal-Kummissjoni (KE) Nru 943/2005), 1zzm (Ir-Regolament tal-Kummissjoni (KE) Nru 1200/2005) u 1zzt (ir-Regolament tal-Kummissjoni (KE) Nru 252/2006):
                        
                                    “—
                                 
                                 
                                    
                                       32019 R 0011: Ir-Regolament ta’ Implimentazzjoni tal-Kummissjoni (UE) 2019/11 tat-3 ta’ Jannar 2019 (ĠU L 2, 4.1.2019, p. 17).”
                                 
                              
                  
                        2.
                     
                     
                        Il-punti segwenti jiddaħħlu wara l-punt 276 (ir-Regolament ta’ Implimentazzjoni tal-Kummissjoni (UE) 2018/1565):
                        
                                    “277.
                                 
                                 
                                    
                                       32019 R 0008: Ir-Regolament ta’ Implimentazzjoni tal-Kummissjoni (UE) 2019/8 tat-3 ta’ Jannar 2019 dwar l-awtorizzazzjoni tal-analogu idrossilat tal-metijonina u tal-melħ tal-kalċju tiegħu bħala addittiv tal-għalf għall-ispeċijiet kollha tal-annimali (ĠU L 2, 4.1.2019, p. 6).
                                 
                              
                                    278.
                                 
                                 
                                    
                                       32019 R 0009: Ir-Regolament ta’ Implimentazzjoni tal-Kummissjoni (UE) 2019/9 tat-3 ta’ Jannar 2019 li jikkonċerna l-awtorizzazzjoni tal-betaina anidra bħala addittiv tal-għalf għall-annimali tal-produzzjoni tal-ikel ħlief il-fniek (ĠU L 2, 4.1.2019, p. 10).
                                 
                              
                                    279.
                                 
                                 
                                    
                                       32019 R 0010: Ir-Regolament ta’ Implimentazzjoni tal-Kummissjoni (UE) 2019/10 tat-3 ta’ Jannar 2019 li jikkonċerna l-awtorizzazzjoni ta’ preparazzjoni ta’ taħlita naturali ta’ illite-montmorillonite-kaolinite bħala addittiv fl-għalf għall-ispeċijiet kollha tal-annimali (ĠU L 2, 4.1.2019, p. 13).
                                 
                              
                                    280.
                                 
                                 
                                    
                                       32019 R 0011: Ir-Regolament ta’ Implimentazzjoni tal-Kummissjoni (UE) 2019/11 tat-3 ta’ Jannar 2019 li jikkonċerna l-awtorizzazzjoni tal-preparazzjoni tal-Enterococcus faecium NCIMB 10415 bħala addittiv tal-għalf għall-ħnieżer nisa, għall-ħnienes mhux miftuma, għall-ħnienes miftuma, għall-ħnieżer tas-simna, u li jemenda r-Regolamenti (KE) Nru 252/2006, (KE) Nru 943/2005 u (KE) Nru 1200/2005 (id-detentur tal-awtorizzazzjoni DSM Nutritional products Ltd., irrappreżentat minn DSM Nutritional Products Sp. z o.o.) (ĠU L 2, 4.1.2019, p. 17).
                                 
                              
                                    281.
                                 
                                 
                                    
                                       32019 R 0012: Ir-Regolament ta’ Implimentazzjoni tal-Kummissjoni (UE) 2019/12 tat-3 ta’ Jannar 2019 dwar l-awtorizzazzjoni tal-L-arġinina bħala addittiv tal-għalf għall-ispeċijiet kollha tal-annimali (ĠU L 2, 4.1.2019, p. 21).”
                                 
                              
                  
         
            Artikolu 2
            It-testi tar-Regolamenti ta’ Implimentazzjoni (UE) 2019/8, (UE) 2019/9, (UE) 2019/10, (UE) 2019/11 u (UE) 2019/12 bil-lingwa Iżlandiża u b’dik Norveġiża, li se jiġu ppubblikati fis-Suppliment taż-ŻEE ta’ Il-Ġurnal Uffiċjali tal-Unjoni Ewropea, għandhom ikunu awtentiċi.
         
         
            Artikolu 3
            Din id-Deċiżjoni għandha tidħol fis-seħħ fit-30 ta’ Marzu 2019, bil-kundizzjoni li jkunu saru n-notifiki kollha skont l-Artikolu 103(1) tal-Ftehim ŻEE (6).
         
         
            Artikolu 4
            Din id-Deċiżjoni għandha tiġi ppubblikata fit-Taqsima taż-ŻEE ta’ Il-Ġurnal Uffiċjali tal-Unjoni Ewropea u fis-Suppliment tiegħu dwar iż-ŻEE.
         
         
            Magħmul fi Brussell, id-29 ta’ Marzu 2019.
            
               
                  Għall-Kumitat Konġunt taż-ŻEE
               
               
                  Il-President
               
               Claude MAERTEN
            
         
         
            (1)  ĠU L 2, 4.1.2019, p. 6.
         
            (2)  ĠU L 2, 4.1.2019, p. 10.
         
            (3)  ĠU L 2, 4.1.2019, p. 13.
         
            (4)  ĠU L 2, 4.1.2019, p. 17.
         
            (5)  ĠU L 2, 4.1.2019, p. 21.
         
            (6)  Ma huwa indikat l-ebda rekwiżit kostituzzjonali.